OzLabs/hebrew-wiki-articles huggingface dataset:
מרינוס משכם

מרינוס (ביוונית: Μαρῖνος ὁ Νεαπολίτης; נולד בסביבות 440 או 450 לספירה) היה פילוסוף נאופלאטוני יליד פלאביה ניאפוליס (שכם) בארץ ישראל בתקופה הביזנטית. הוא היה תלמידו של פרוקלוס באתונה.

== חייו ==
מרינוס נולד בשכם והיה כנראה שומרוני, או אולי יהודי. בשלב מוקדם הומר לדת היוונית הישנה, מעידים מקורות בני הזמן; שמואל קרויס מניח שזהו רק הד לעובדה שהשתייך לזרם הפילוסופי האתונאי. לדברי פוטיוס, מרינוס ויתר על דתו השומרונית "משום שהיא סטתה מדתו של אברהם והכניסה בה חידושים, והוא התאהב בפגניות. אף על פי כן, באמצעות עבודה קשה, הוא עלה בפרסומו על תהילתם של רבים מוכשרים ומבוגרים ממנו". מדבריו של דמאסקיוס אנו למדים שהוא היה חלש בגופו.

מרינוס הגיע לאתונה בתקופה שבה, למעט פרוקלוס, היה מחסור גדול של גברים בולטים באקדמיה האפלטונית. מסיבה זו הוא הצליח להגיע לראשות האקדמיה (סכולארכס ) עם מותו של פרוקלוס בשנת 485. בתקופה זו מורי הדת היוונית הישנה סבלו מרדיפות בידי הנוצרים ומרינוס נאלץ לחפש מקלט באפידאורוס. הוא מת בסביבות שנת 500, אולי באתונה.

== חיבוריו ==
חיבורו העיקרי של מרינוס הוא הביוגרפיה "חיי פרוקלוס", המקור העיקרי למידע על חייו של פרוקלוס. מועד פרסום הביוגרפיה קבוע באמצעות ראיות פנימיות לשנת מותו של פרוקלוס, שכן הוא מזכיר ליקוי חמה שיקרה כאשר תסתיים השנה הראשונה שלאחר אותו אירוע. החיבור פורסם לראשונה יחד עם חיבוריו של מרקוס אורליוס בשנת 1559; הוא פורסם מחדש בנפרד על ידי יוהאן אלברט פבריציוס בהמבורג בשנת 1700, ונערך מחדש בשנת 1814 על ידי ז'אן פרנסואה בואסונאד דה פונטארבי עם תיקונים והערות.

מרינוס גם חיבר פרשנות (או מבוא) לחיבור "נתונים" של אוקלידס, ופרשנות ל"פרשנות קטנה" של תאון מאלכסנדריה . ישנו גם טקסט אסטרונומי ששרד, הדן בשביל החלב.

חיבוריו האבודים כללו פירושים על אריסטו ועל "פילבוס" של אפלטון. בסודא נאמר שהוא השמיד את האחרון מכיוון שאיסידורוס מאלכסנדריה, יורשו בראשות האקדמיה, הביע את הסתייגותו ממנו.

פוטיוס מביע בביבליותקה שלו את דעתו על הגותו של מרינוס: "ברור שמרינוס, אם לשפוט על פי מה שאמר ומה שכתב, שלא הסתכם בהרבה, לא היה יוצר מעמיק של הרעיונות הפוריים המצמיחים דעות נבונות על טבעם של דברים".

==קישורים חיצוניים==
* 

==הערות שוליים==

קטגוריה:סופרים ביזנטים
קטגוריה:פילוסופים
קטגוריה:מתמטיקאים
קטגוריה:ביוגרפים
קטגוריה:אסטרונומים
קטגוריה:שכם
קטגוריה:אישים שומרונים
קטגוריה:מחברים כותבי יוונית
קטגוריה:אישים שחיו במאה ה-5
קטגוריה:ילידי 440
מדריך השורד לבתי כלא

מדריך השורד לבתי כלא (באנגלית: Survivors Guide to Prison) הוא סרט דוקומנטרי אמריקאי שיצא ב-23 בפברואר 2018.

==עלילה==
הסרט בוחן את מערכת הכליאה בארצות הברית ואת הכשלים שבה, בעיקר דרך עיני שני אנשים שהורשעו שלא בצדק, רג'י קול וברוס ליסקר.<ref name="latimes"></ref> בסרט מקריינים מת'יו קוק וסוזן סרנדון, מתעכבים על עוולות כהסדר טיעון, תא בידוד ועל הקושי שבחיים לאחר היציאה מהכלא.<ref></ref>

בסרט מרואיינים אסירים לשעבר, עורכי דין, אנשי מערכת המשפט, שוטרים וידוענים רבים, בהם: דני טרחו, דני גלובר, מאקלמור, דיפאק צ'ופרה, ריזה, באסטה ריימס, קווינסי ג'ונס, טום מורלו, אייס-טי ועוד, כשהחלק מהידוענים הם גם אסירים לשעבר.<ref name="variety"></ref>

==הפקה==
הסרט גייס 29,000 דולר במימון המונים באתר "Indiegogo".<ref></ref> "האיגוד האמריקאי לחירויות אזרחיות" ו"פרויקט החפות" היו מעורבים בהוצאת הסרט.<ref></ref>

הסרט יצא לאקרנים בלוס אנג'לס ב-20 בפברואר 2018, וב-23 בפברואר 2018 יצא לאקרנים מסביב לעולם ולפלטפורמות צפייה נוספות.<ref></ref>

==קישורים חיצוניים==

==הערות שוליים==

קטגוריה:סרטים באנגלית
קטגוריה:סרטי 2018
קטגוריה:סרטים תיעודיים
קטגוריה:בתי סוהר בתרבות
דנזל קארי

דנזל ריי דון קארי (באנגלית: Denzel Rae Don Curry; נולד ב-16 בפברואר 1995) הוא ראפר, זמר ומלחין אמריקאי.

== קריירה ==
ב-2013 הוציא קארי את אלבום הבכורה שלו, Nostalgic 64. האלבום זכה לשבחים רבים מהמבקרים.<ref></ref>

ב-2015 הוציא את המיני-אלבום הראשון שלו, 32 Zel/Planet Shrooms. האלבום כלל בתוכו את הלהיט "Ultimate" שהפך לתופעת אינטרנט רחבת ממדים.<ref></ref>

ב-2016 הוציא את אלבום האולפן השני שלו, Imperial.<ref></ref> האלבום זכה להצלחה, אך לא הצליח לשחזר את הצלחתו של האלבום הקודם.<ref></ref>

ב-2018 הוציא את אלבום האולפן השלישי שלו, Ta13oo. האלבום זכה לשבחים רבים והגיע למקום ה-15 במצעד אלבומי ה-R&B/היפ-הופ.<ref name=":0"></ref>

ב-2019 הוציא את אלבום האולפן הרביעי שלו, Zuu. האלבום הגיע בשיאו למקום ה-19 במצעד אלבומי ה-R&B/היפ-הופ.<ref name=":0" />

בשנת 2022 יצא אלבומו, Melt My Eyes, See Your Future. הוא זכה לשבחים מהמבקרים והגיע למקום ה-17 במצעד הבילבורד 200.

ב-19 ביולי 2024 הוציא לאור את המיקסטייפ King of the Mischievous South, Vol. 2.

== דיסקוגרפיה ==
=== אלבומי אולפן ===
* 2013: Nostalgic 64
* 2016: Imperial
* 2018: Ta13oo
* 2019: Zuu
* 2020: Unlocked 
* 2022: Melt My Eyez, See Your Future

=== מיקסטייפים ===
* 2011: King Remembered
* 2012: King of the Mischievous South, Vol. 1
* 2012: Strictly 4 My R.V.I.D.X.R.Z.
* 2012: Mental Vendetta
* 2020: 13LOOD IN + 13LOOD OUT MIXX
* 2024: King of the Mischievous South Vol. 2

=== מיני-אלבומים ===
* 2015: 32 Zel/Planet Shrooms
* 2017: 13
* 2020: Unlocked

== קישורים חיצוניים ==

* 

== הערות שוליים ==

קטגוריה:אמריקאים ממוצא בהאמי
קטגוריה:ראפרים אמריקאים
קטגוריה:זמרים אמריקאים
קטגוריה:מלחינים אמריקאים
קטגוריה:אמריקאים שנולדו ב-1995
מפרצון מורגן

מפרצון מורגן (באנגלית: Morgan Inlet) הוא מפרצון מכוסה קרח, בקצה המזרחי של האי ת'רסטון, בארץ אלזוורת' שבאנטארקטיקה.

אורכו של המפרצון 33 קילומטרים, ולו שתי זרועות. המפרצון מצוי בין חצי האי לופגרן וחצי האי טיירני.

בצד הדרומי של הזרוע הצפונית של המפרץ (שהיא הגדולה משתי הזרועות), מצויים מצוקי קינג (King Cliffs).

הנקודה הבולטת לתוך המפרצון, והמפרידה בין הזרועות היא נקודת רייאן (Ryan Point).

== היסטוריה ==
=== גילוי ומיפוי המפרצון ===

המפרצון וזרועותיו התגלו מהאוויר, בטיסות של מסוקי צי ארצות הברית, במהלך משלחת החקר לים בלינגהאוזן בפברואר 1960.

=== מקור השם ===

שמו של המפרצון ניתן לו על ידי הוועדה המייעצת לשמות אנטארקטיים.

המפרצון נקרא על שמו של ג'וזף ר. מורגן (Joseph R. Morgan), מצי ארצות הברית, שהיה קצין הידרוגרפיה ואוקיינוגרפיה, של כוח המשימה ה-43 של משלחת החקר (U.S. Navy Task Force 43).

מצוקי קינג נקראים על שמו של צ'ארלס אי. קינג (Charles E. King), חבר משלחת הסקר הקרקעית לארץ אלזוורת' (Ellsworth Land Survey), אשר חקרה את המצוקים, בעונת המחקר (הקיץ האוסטרלי) 1968–1969.

נקודת ראיין נקראת על שמו של אי. אי. רייאן (A.E. Ryan), הצלם הראשי של כוח המשימה המזרחי של צי ארצות הברית, במהלך מבצע קפיצה לגובה, אשר צילם תצלומי אוויר של האי ת'רסטון, ואזורי החוף הסמוכים, בין השנים 1946–1947.

== לקריאה נוספת ==

<div class="mw-content-ltr">• T.R. Riley, M.J. Flowerdew, R.J. Pankhurst, P.T. Leat, I.L. Millar, C.M. Fanning, & M.J. Whitehouse, [http://nora.nerc.ac.uk/id/eprint/513420/1/Riley%20et%20al%20%20%20Ant%20Sci.pdf A revised geochronology of Thurston Island, West Antarctica and correlations along the proto Pacific margin of Gondwana]</div>

<div class="mw-content-ltr">• International Symposium on Antarctic Earth Sciences 5th : 1987, [https://books.google.co.il/books?id=D0zjDidZnO4C&pg=PA400&lpg=PA400&dq=%22Morgan+Inlet%22&source=bl&ots=8k0vXc2wFP&sig=ACfU3U3UdEQ1gMH12T74bU7UNTNfjEJiIQ&hl=en&sa=X&ved=2ahUKEwj0g8bY57PoAhXrSxUIHZmXCfEQ6AEwDHoECAYQAQ#v=onepage&q=%22Morgan%20Inlet%22&f=false Geological Evolution of Antarctica], Cambridge, England, P 400</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:10246 מפרצון מורגן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9840&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון מורגן] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=12543 מפרצון מורגן] באתר marineregions
* [https://www.yr.no/place/Antarctica/Other/Morgan_Inlet/long.html תחזית מזג אוויר עדכנית ארוכת טווח עבור מפרצון מורגן]

== הערות שוליים ==

מורגן
מורגן
גאון מרושע: הסיפור על השוד השטני ביותר באמריקה

גאון מרושע: הסיפור על השוד השטני ביותר באמריקה (באנגלית: Evil Genius: The True Story of America's Most Diabolical Bank Heist) היא מיני-סדרה אמריקאית מסוגת פשע אמיתי דוקומנטרי של נטפליקס, שעלתה לשירות ההזרמה של החברה ב-11 במאי 2018.<ref></ref> הסדרה עוקבת אחר האירועים והאנשים שעמדו מאחורי ניסיון שוד בנק בארצות הברית שהתרחש בשנת 2003 ובמותו של השודד שטען שאולץ להוציא לפועל את השוד תחת איום הפעלת פצצת זמן שחוברה לגופו.<ref></ref><ref name=vulture></ref>

==תקציר העלילה==
הסדרה מנסה להתחקות אחר האירועים והאנשים שעמדו מאחורי ניסיון כושל אך יוצא דופן של שוד בנק בארצות הברית. ניסיון השוד בוצע על-ידי בראיין וולס, שליח פיצה מאירי שבפנסילבניה, שנעצר על-ידי שוטרים זמן קצר לאחר שיצא מסניף הבנק. בעת מעצרו גילו השוטרים על גופו התקן מכני גדול שבראיין טען שהוא פצצה שחוברה לגופו על-ידי מתכנני השוד וכי הוא עצמו אולץ להשתתף בשוד תחת האיום כי הפצצה תופעל באמצעות שעון, אם לא ימסור את שלל השוד בזמן לידי המתכננים. בראיין נאזק על-ידי השוטרים, שעיכבו אותו במקום המעצר בהמתנה לצוות חבלנים משטרתי, כדי שאלה יבדקו את ההתקן ויסייעו בהסרתו. בזמן שהמתינו להגעת החבלנים, התפוצץ ההתקן שנשא בראיין והרגו. הסדרה מנסה לפתור את סבך האירועים, הדמויות והקשרים ביניהם, שהביאו בסופו-של-דבר לניסיון השוד ולמותו של בראיין.<ref></ref><ref></ref>

==ביקורת==
באתר Rotten Tomatoes דורגה הסדרה ב-80%, עם ממוצע של 6.45/10, בהתבסס על 30 ביקורות.<ref></ref>

== טריוויה ==
הסרט "" מבוסס באופן רופף על סיפורו של בראיין וולס.

==קישורים חיצוניים==

==הערות שוליים==

קטגוריה:סדרות טלוויזיה תיעודיות של נטפליקס
קטגוריה:סדרות משטרה ופשע
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות טלוויזיה תיעודיות
קטגוריה:פשע אמיתי בטלוויזיה
פרנסיסקו גרסיה

פרנסיסקו אלברטו גרסיה גוטיירס (בספרדית: Francisco Alberto García Gutiérrez; נולד ב-31 בדצמבר 1981) הוא כדורסלן עבר דומיניקני, אשר שיחק באופן פעיל בין השנים 2005–2017. ממוצעיו הכוללים לאורך 10 עונותיו בליגת ה-NBA הם 7.9 נקודות, 2.6 ריבאונדים ו-1.4 אסיסטים למשחק.

==קריירת מכללות==
גרסיה נולד בעיר סן פרנסיסקו דה מקוריס שברפובליקה הדומיניקנית, ובבגרותו למד בתיכון Winchendon אשר במסצ'וסטס, ארצות הברית. בין השנים 2002–2005 למד באוניברסיטת לואיוויל, ושיחק בקבוצת הכדורסל שלה תחת המאמן ריק פיטינו. בעונתו השלישית והאחרונה בלואיוויל, 2004/2005, הוביל את הקבוצה להעפלתה הראשונה מזה 19 שנים לפיינל פור טורניר אליפות המכללות, עם ממוצעים עונתיים של 15.7 נקודות, 4.2 ריבאונדים ו-3.9 אסיסטים למשחק. במשחק חצי הגמר מול אוניברסיטת אילינוי קלע גרסיה 4 נקודות בלבד (2 מ-10 מהשדה), וקבוצתו הפסידה בתוצאה 57–72.

==קריירת משחק==
בדראפט ה-NBA{{כ}} 2005 נבחר גרסיה בבחירה ה-23, על ידי סקרמנטו קינגס. בעונת הרוקי שלו קלע 5.6 נקודות בממוצע למשחק, והעפיל עם סקרמנטו לפלייאוף ה-NBA בפעם השמינית שלה ברציפות. הקינגס הודחו מהפלייאוף כבר בסיבוב הראשון, לאחר שהפסידו מול סן אנטוניו ספרס בתוצאה 2–4. ב-21 בנובמבר 2007 קלע גרסיה שיא קריירה של 31 נקודות במשחק מול פיניקס סאנס. בעונת פתח ב-36 ממשחקי קבוצתו, וקבע שיאי קריירה של 12.7 נקודות, 3.4 ריבאונדים ו-2.3 אסיסטים למשחק.

בפברואר 2013, לאחר כ-7 עונות וחצי בסקרמנטו, הועבר יחד עם תומאס רובינסון וטיילר האניקט ליוסטון רוקטס, בתמורה לפטריק פטרסון, טוני דאגלס וקול אולדריץ'. בשתי עונותיו ביוסטון קלע 5.9 נקודות בממוצע למשחק, ובשתיהן הודח עמה בסיבוב הפלייאוף הראשון. בדצמבר 2014, לאחר 14 משחקים בעונת , שוחרר מהקבוצה.

בינואר 2016 חתם גרסיה על חוזה בקבוצת "ואקוורוס דה באיאמון" מליגת העל הפוארטו ריקנית, עד לסיום עונת 2015/2016. בשנת 2017 שיחק לתקופה קצרה בקבוצת "אינדיוס דה סן פרנסיסקו" בטרם פרש ממשחק, בגיל 35.

==נבחרת לאומית==
בין השנים 2003–2015 שיחק גרסיה עבור נבחרת פוארטו ריקו בכדורסל. בשנת 2003 זכה עם נבחרתו במדליית הכסף במשחקים הפאן-אמריקאיים, ובשנים הבאות זכה עמה גם במדליית ארד (2008) וזהב (2012) בטורניר הסנטרובאסקט, ובמדליית ארד בטורניר אליפות האמריקות בכדורסל (2011). כמו כן השתתף בגביע העולם בכדורסל 2014, בו סיימה פוארטו ריקו במקום ה-19. לאורך הטורניר הצטיין גרסיה עם ממוצע של 17.6 נקודות בממוצע למשחק, כולל תצוגה של 29 נקודות במשחק מול נבחרת ניו זילנד.

==קישורים חיצוניים==

==הערות שוליים==

קטגוריה:כדורסלני הרפובליקה הדומיניקנית
קטגוריה:כדורסלני אוניברסיטת לואיוויל
קטגוריה:בחירות דראפט של סקרמנטו קינגס
קטגוריה:כדורסלני סקרמנטו קינגס
קטגוריה:כדורסלני יוסטון רוקטס
קטגוריה:אישים מהרפובליקה הדומיניקנית שנולדו ב-1981
חצי האי קינג

חצי האי קינג (באנגלית: King Peninsula) הוא חצי אי רחב, מכוסה קרח, בארץ אלזוורת' שבאנטארקטיקה.

חצי האי ממוקם מדרום לאי ת'רסטון, ומהווה את חופו הדרומי של מצר פיקוק.

אורכו של חצי האי 200 קילומטרים, ורוחבו 40 קילומטרים.

חצי האי בולט לכיוון מערב, בין מדף הקרח אבוט, ומדף הקרח קוסגרוב, ומגיע עד ים אמונדסן.

== היסטוריה ==
=== גילוי ומיפוי חצי האי ===

חצי האי צולם מהאוויר על ידי צי ארצות הברית במסגרת מבצע קפיצה לגובה בין השנים 1946–1947.

בעת מיפויו לא היה ברור אם מדור באי ארוך, או בחצי אי.

בתצלומים נוספים שצולמו על ידי צי ארצות הברית בשנת 1966 ניתן לראות כי מדובר בחצי אי, אולם באותה שנה ועדת השמות הגאוגרפיים של ארצות הברית (US Board on Geographic Names) פרסמה שמדובר באי.

=== מקור השם ===

שמו של חצי האי ניתן לו על ידי הוועדה המייעצת לשמות אנטארקטיים.

חצי האי נקרא על שמו של אדמירל ארנסט ג'י. קינג (Ernest J. King) מצי ארצות הברית, שהיה ראש מטה המבצעים של הצי בשנים 1942–1945, ואשר אישר את עבודות ההכנה שנדרשו לצורך מבצע קפיצה לגובה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:7969 חצי האי קינג] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=7532&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי קינג] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קינג
חצי האי קאניסטאו

חצי האי קאניסטאו (באנגלית: Canisteo Peninsula) הוא חצי אי מכוסה קרח, בארץ אלזוורת' שבאנטארקטיקה.

אורכו של חצי האי 50 קילומטרים, ורוחבו 30 קילומטרים.

חצי האי ממוקם בין מפרץ פררו, ומפרץ קראנטון, והוא בולט לעבר הקצה המזרחי של ים אמונדסן.

== היסטוריה ==
=== גילוי ומיפוי חצי האי ===

חצי האי מופה בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה בדצמבר 1946.

=== מקור השם ===

שמו של חצי האי ניתן לו על ידי הוועדה המייעצת לשמות אנטארקטיים.

חצי האי נקרא על שמה של אוניית צי ארצות הברית קאניסטאו (USS Canisteo (AO-99)), שהייתה חלק מקבוצת המשימה המזרחית (eastern task group) במהלך מבצע קפיצה לגובה.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA382&lpg=PA382&dq=%22Canisteo+Peninsula%22&source=bl&ots=qbWHqvPcza&sig=ACfU3U0CaW61GHLdpDyaosOBmIkjhSR-xg&hl=en&sa=X&ved=2ahUKEwjJwuO9g7ToAhVUnVwKHWf4AoI4ChDoATACegQICBAB#v=onepage&q=%22Canisteo%20Peninsula%22&f=false Sailing Directions (planning Guide) and (enroute) for Antarctica], P 277</div>

<div class="mw-content-ltr">• Herzfeld U.C. (2004), [https://link.springer.com/chapter/10.1007%2F978-3-642-18515-1_6 Detailed Studies of Selected Antarctic Outlet Glaciers and Ice Shelves], In: Atlas of Antarctica. Springer, Berlin, Heidelberg, ttps://doi.org/10.1007/978-3-642-18515-1_6</div>

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:2376 חצי האי קאניסטאו] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2272&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי קאניסטאו] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25607226 מפת אזור חצי האי קאניסטאו]
* [http://www.marineregions.org/gazetteer.php?p=details&id=11985 חצי האי קאניסטאו] באתר marineregions

== הערות שוליים ==

קאניסטאו
מדף הקרח קוסגרוב

מדף הקרח קוסגרוב או מדף הקרח קוסגרואוב (באנגלית: Cosgrove Ice Shelf) הוא מדף קרח רחב, המכסה את החלק המזרחי של המפרץ שבין חצי האי קינג, וחצי האי קאניסטאו, בארץ אלזוורת' שבאנטארקטיקה.

== היסטוריה ==
=== גילוי ומיפוי מדף הקרח ===
מדף הקרח מופה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בין השנים 1946–1947.

=== מקור השם ===
שמו של מדף הקרח ניתן לו על ידי הוועדה המייעצת לשמות אנטארקטיים.

מדף הקרח נקרא על שמו של לוטננט ג'רום ס. קוסגרוב (Jerome R. Cosgrove), מחיל המילואים של צי ארצות הברית, שהיה קצין תקשורת, בכוח העזר של צי ארצות הברית, במהלך מבצע דיפ פריז בשנים 1967–1968.

== לקריאה נוספת ==

<div class="mw-content-ltr">• Ute Christina Herzfeld, [https://books.google.co.il/books?id=fIrcBQAAQBAJ&pg=PA198&lpg=PA198&dq=%22Cosgrove+Ice+Shelf%22&source=bl&ots=TT7EBi3Han&sig=ACfU3U2igSZX4TrL-8QsUMDl8x-MjvzDeA&hl=en&sa=X&ved=2ahUKEwj9idfm-rPoAhWoyYUKHVZcABI4ChDoATACegQIBxAB#v=onepage&q=%22Cosgrove%20Ice%20Shelf%22&f=false Atlas of Antarctica: Topographic Maps from Geostatistical Analysis of Satellite Radar Altimeter Data], P 198</div>

<div class="mw-content-ltr">• Smith, J.A., Graham, A.G.C., Post, A.L. et al, [https://www.nature.com/articles/s41467-019-13496-5 The marine geological imprint of Antarctic ice shelves], Nat Commun 10, 5635 (2019). https://doi.org/10.1038/s41467-019-13496-5</div>

<div class="mw-content-ltr">• Biddle, L.C., K.J. Heywood, J. Kaiser, and A. Jenkins, 2017, [https://journals.ametsoc.org/doi/10.1175/JPO-D-16-0221.1?mobileUi=0& Glacial Meltwater Identification in the Amundsen Sea], J. Phys. Oceanogr., 47, 933–954, https://doi.org/10.1175/JPO-D-16-0221.1</div>

<div class="mw-content-ltr">• Minzoni, R. T., Majewski, W., Anderson, J. B., Yokoyama, Y., Fernandez, R., & Jakobsson, M. (2017), [https://journals.sagepub.com/doi/full/10.1177/0959683617702226#articleCitationDownloadContainer Oceanographic influences on the stability of the Cosgrove Ice Shelf, Antarctica], The Holocene, 27(11), 1645–1658. https://doi.org/10.1177/0959683617702226</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3195 מדף הקרח קוסגרוב] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=123845 מדף הקרח קוסגרוב] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3021&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מדף הקרח קוסגרוב] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קוסגרוב
קוסגרוב
קטגוריה:ארצות הברית באנטארקטיקה
אברהם צבי מרגלית

הרב אברהם צבי מרגלית (נולד בכ"ז בכסלו ה'תשי"ב, 1952) הוא הרב הראשי האשכנזי של העיר כרמיאל ומכהן לצד הרב אליהו מלכה. הקים רשת מוסדות חינוך חרדי בשם "קרן אורה" בכרמיאל ועומד בראשה.

==ביוגרפיה==
הרב מרגלית נולד וגדל בשכונת בית וגן בירושלים, במשפחה חרדית-ליטאית. למד בישיבת קול תורה ובישיבת כוכב מיעקב. שירת בצה"ל כרב צבאי בבסיס חיל הים בחיפה בדרגת סרן ובגיל 24 התמנה להיות רבה הראשי של כרמיאל הצעירה, ומאז מכהן שם כרב. על אף שגדל בחברה הליטאית, במשך השנים התקרב הרב מרגלית גם לחסידות, והוציא מספר ספרים על תורתו של ה"ישמח ישראל", האדמו"ר מאלכסנדר.

במשך השנים היה מקורב למרן הרב שך שעודדו מאוד על פעילותו התורנית בעיר ומחוצה לה וכמו כן היה בן בית אצל מרן הגראי"ל שטיינמן ובשנת תשע"ב אף סייע לפתיחת סניף של ישיבת אורחות תורה בהנהגת ובנשיאות הרב שטיינמן דבר שהביא לפריחת הקהילה התורנית ואף לביקורים רבים של הרב שטיינמן בעיר .

הרב מרגלית הקים בעיר מוסדות חינוך רבים: גני ילדים, בתי ספר, בית ספר לחינוך מיוחד, תלמוד תורה, ישיבה קטנה, בית ספר תיכון לבנות וכולל אברכים. בשיתוף עם ישיבת נהורא הקים בעיר גם ישיבה תיכונית. ומשנת 2019 מכהן כראש ישיבת קרן אורה לצעירים מצוינים בעיר.

הרב מרגלית מעביר שיעורי תורה בעיר ומחוצה לה במגוון תחומים. שיעורים אלו מפורסמים הן באתר קול הלשון לשמיעה, והן באתר בינינו לצפייה. כמו כן בשנים האחרונות החל הרב בהפצת דיסקים של שיעוריו ברחבי ישראל.

==ספריו==
* דבר התשובה
* דבר התפילה
* דבר התורה
*מפיק מרגליות

==קישורים חיצוניים==
* [http://kerenora.com/rav-margalit-4/ הרב אברהם צבי מרגלית], באתר 'קרן אורה'
* 
* 

קטגוריה:ילידי 1952
קטגוריה:כרמיאל: אישים
קטגוריה:רבנים אשכנזים
קטגוריה:רבנים ליטאים ישראלים
קטגוריה:בוגרי ישיבת קול תורה
קטגוריה:רבני ערים בישראל
פנטזיה מס. 4 בדו מינור (מוצרט)

עטיפת המהדורה הראשונה של הפנטזיה בדו מינור K 475 ושל הסונאטה בדו מינור מס.14 K 457 מאת מוצרט, הוצאת ארטאריה, וינה 1785
מוצרט בשנת 1781
הפנטזיה מס. 4 בדו מינור K 475 היא פנטזיה לפסנתר סולו, שנכתבה על ידי וולפגנג אמדאוס מוצרט ב-20 במאי 1785 בווינה והוקדשה לתלמידתו, תרזה פון טראטנר. 
הפנטזיה פורסמה באותה שנה על ידי המוציא לאור העיקרי של מוצרט בווינה, ארטאריה. היא הופיעה כאופוס 11 יחד עם הסונטה מס. 14 K 457, שנכתבה לפניה, ונחשבת להמשכה הלוגי. נראה שבמכתב שאבד רמז המלחין שראה בפנטזיה מעין פרולוג לסונטה מס. 14. שתי היצירות קשורות ביניהן לא רק בטונליות שלהן אלא גם באווירה, על אי השקט והסבל המורגשים בה.
להבדיל מיצירות קודמות של המלחין, פנטזיה זאת נכתבה מלכתחילה לפסנתר ולא לצ'מבלו ועל כן צליליה נשמעים כספציפיים לפסנתר. מוצרט מנצל את יכולות הגוון של הכלי ומכניס ליצירה אפקטים כרומטיים מיוחדים.
טראטנרהוף בווינה

===היסטוריה===
תרזה פון טראטנר הייתה תלמידתו של מוצרט החל מדצמבר 1781. בעלה היה מוציא לאור ובינואר–ספטמבר 1784 היה בעל דירה שאותה השכיר למלחין בבניין הקרוי טראטנרהוף ברחוב גראבן בווינה (לימים הבית 591–596, שנהרס בשנת 1911) . בני הזוג טראטנר היו הסנדקים של ארבעת ילדיו של מוצרט.

===מבנה===
היצירה כוללת חמישה חלקים – במקצבים איטיים ומהירים לסירוגין: אדאג'ו, אלגרו, אנדנטינו, פיו אלגרו ואדאג'ו=טמפו פרימה ("מקצב כמו בהתחלה"). יש לה מהלך מעגלי. המוטיב ההתחלתי (adagio) בדו מינור מתבסס על האקורד היסודי ומזכיר את הנושא מן ה"קיריה" שבמיסה סולמניס בדו מינור K 139 שהלחין מוצרט כשהיה בן 12 וממשיך אל נושאים שהטונליות שלהם מתרחקת כל הזמן מזו שבבסיס כדי להתעכב אחר כך בקטע לירי ארוך ברה מז'ור. אחר כך בא קטע allegro בעל טונים דרמטיים (מלה מינור דרך סול מינור, פה מז'ור עד לפה מינור) וקטע andantino בעל מקצב לירי וקודר בסי במול מז'ור עם שינויים מפתיעים בדינמיקה. הקטע più allegro ברה מינור, ממשיך בחומר שבאנדנטינו, אולם באווירה שונה, עם משפטים קצרים ושבורים המובילים אל ה-adagio השני. כאן חוזר החומר ההתחלתי עם הרמוניות המעניקים לקטע טונים קודרים. כשנראה שהמהלך מסתיים בהשלמה מופיעה התפרצות סופית הדוחה את פתרון המתחים (אולי לקראת ההמשך בסונטה)

:משך היצירה: כ-12 דקות.

בדומה ליצירות רבות לפסנתר הפנטזיה בדו מינור היא מאוד תובענית. בה מצאה ביטוי "היכולת הגאונית לאלתור של מוצרט, מחוזקת גם על ידי שפה מוזיקלית חופשית ונועזת כאחד" .

==קישורים חיצוניים==
*[https://mozartschildren.wordpress.com/tag/mozart-piano-sonata-no-14-in-c-minor-k-457 site Mozart's children Mozart's Beloved]

==לקריאה נוספת==
*Adelaïde de Place en François René Franchefort (dir) Guide de la Musique du piano et de clavecin, Fayard 1987 p.546
*William Cowdery (Editor), Neal Zaslaw (Editor) The Compleat Mozart: A Guide to the Musical Works of Wolfgang Amadeus Mozart 1991

==הערות שוליים==

קטגוריה:יצירות מאת מוצרט
קטגוריה:סולו פסנתר
א בוגי ויט דה הודי

ארטיסט ג'וליוס דובוס (באנגלית: Artist Julius Dubose; נולד ב-6 בדצמבר 1995), ידוע בשם הבמה א בוגי ויט דה הודי (A Boogie wit da Hoodie), הוא ראפר, זמר ופזמונאי אמריקאי.

== קריירה ==
דובוס החל את הקריירה שלו ב-2016, כאשר הוציא לאתר SoundCloud את השיר הראשון שלו, "Temporary". בעת הוצאתו, היה דובוס בן 19 בלבד. באותה שנה, הוציא את המיקסטייפ הראשון שלו הנושא את שמו הפרטי, Artist. האלבום הגיע בשיאו למקום ה-22 במצעד אלבומי הראפ.

ב-2017 הוציא את אלבום הבכורה שלו, The Bigger Artist.<ref></ref> האלבום הגיע בשיאו למקום הראשון במצעד אלבומי ה-R&B/היפ-הופ ואף זכה במעמד "אלבום פלטינה" מטעם איגוד תעשיית ההקלטות האמריקאי.<ref></ref>

בסוף 2018 הוציא את אלבום האולפן השני שלו, Hoodie SZN.<ref></ref> האלבום כולל הופעות אורח של 6ix9ine, אופסט, טייגה, ג'וס וורלד, יאנג ת'אג ואמנים מחתרתיים נוספים. האלבום הגיע בשיאו למקום הראשון בבילבורד 200.<ref name=":0"></ref>

ב-18 בספטמבר 2019, הוא התארח בסינגל "Stack It Up" של ליאם פיין.

ב-2020 הוציא את אלבום האולפן השלישי שלו, Artist 2.0.<ref></ref> האלבום הגיע בשיאו למקום השני בבילבורד 200.<ref name=":0" />

ב-17 במאי 2024 הוציא לאור את אלבומו החמישי, Better Off Alone. האלבום הגיע למקום ה-18 במצעד הבילבורד 200.<ref></ref>

== דיסקוגרפיה ==
=== אלבומי אולפן ===
* 2017: The Bigger Artist
* 2018: Hoodie SZN
* 2020: Artist 2.0
* 2022: Me Vs. Myself
* 2024: Better Off Alone

=== מיקסטייפים ===
* 2016: Artist
* 2016: Highbridge The Label: The Takeover Vol. 1

=== מיני-אלבומים ===
* 2016: TBA
* 2018: International Artist
* 2021: B4 Ava

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמנים אמריקאים הידועים בשם במה
קטגוריה:אמני אטלנטיק רקורדס
קטגוריה:אמריקאים שנולדו ב-1995
Underdog (שיר של אלישה קיז)

"Underdog" הוא סינגל שהוקלט על ידי הזמרת האמריקאית אלישה קיז, השיר יצא לאור ב-11 בינואר 2020, כסינגל השלישי מתוך אלבומה השביעי, Alicia ועל ידי חברת התקליטים RCA.

==רקע וכתיבה==
השיר נכתב על ידי אלישה קיז, ג'וני מאקדייד, אד שירן, איימי וואדג', ג'וני קופר ופוי ואנס והופק על ידי אלישה קיז וג'וני מאקדייד, השיר בסגנון הקאנטרי, בסמוך לצאתו כסינגל עלה השיר לרשת הזרמת המדיה ספוטיפיי.

==וידאו קליפ==
הווידאו קליפ המלא שיצא עבור השיר, הועלה לערוץ היוטיוב של אלישה קיז ב-11 בינואר 2020, בקליפ ניתן לראות את קיז הולכת ברחוב תוך כדי שהיא שרה את מילות השיר.

==מיקומי שיא==

== נתוני מכירות ==

==קישורים חיצוניים==

קטגוריה:שירי 2020
קטגוריה:סינגלים מ-2020
קטגוריה:שירי אלישה קיז
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי איימי ודג'
קטגוריה:שירי מוזיקת קאנטרי אמריקאיים
קטגוריה:סינגלים בהוצאת RCA רקורדס
קמיזיאק

כנסייה בעיר קמיזיאק.
קמיזיאק (ברוסית: Камызя́к; בקזחית: Құмөзек, Qumózek) היא עיר המהווה את המרכז המינהלי של מחוז המשנה קמיזיאק במחוז אסטרחן, שברוסיה, הממוקמת על נהר קמיזיאק (שפך הדלתא של הוולגה), במרחק 27 קילומטרים דרומית לעיר אסטרחן, המרכז האדמיניסטרטיבי של המחוז. נכון למפקד 2018, אוכלוסיית העיר עמדה על 15,984 תושבים.

בעיר קהילה גדולה של קזחים.

== היסטוריה ==
קמיזיאק נוסדה בסביבות 1560 ככפר דייגים לאורך הוולגה.<ref name="about"></ref> הכפר קיבל מעמד של עיר בפברואר 1973.

ב-29 במרץ 2006 העיר הייתה באזור השלב הכולל הארוך ביותר של ליקוי החמה המלא שהתרחש באותו יום.

== אתרים ראויים לציון ==
*מוזיאון האבטיח הרוסי, המוזיאון היחיד ברוסיה המוקדש לאבטיחים.
*מכון המחקר הכל-רוסי לגינון השקיה וגידול מלונים
*כנסיית אמנו מסמולנסק
*המכללה החקלאית של קמיזיאק (Камызякский сельскохозяйственный колледж)

== קישורים חיצוניים ==

* 
* Mojgorod.ru. [http://www.mojgorod.ru/astrahan_obl/kamyzjak/index.html כניסה לקמיזיאק] (רוסית)

== הערות שוליים ==

קטגוריה:מחוז אסטרחן: ערים
קטגוריה:יישובים שהוקמו במאה ה-16
מפלגת העבודה הדמוקרטית היהודית חברתית (פועלי ציון)

מפלגת העבודה הדמוקרטית היהודית חברתית (פועלי ציון) הייתה מפלגה פוליטית סוציאליסטית ציונית באימפריה הרוסית ובאוקראינה. המפלגה הוקמה בשנת 1906 בפולטבה. חברי המפלגה השתתפו בממשלת אוקראינה בשנים 1917–1920. היא הייתה חלק מתנועת "פועלי ציון" הבינלאומית. עקב עמדתה כלפי מהפכת אוקטובר והיותה תומכת באספה המכוננת ברוסיה, נאסר על המפלגה להתמודד במועצות שנשלטו על ידי מפלגת השלטון, אך לא הוצאה מחוץ לחוק עד שנת 1928.

המפלגה חוותה פיצול גדול באוגוסט 1919, אז הקימה קבוצת מתנגדים את המפלגה הקומוניסטית היהודית (פועלי ציון). לאחר שהתמזגה עם המפלגה הקומוניסטית בשנת 1922, המפלגה היהודית שינתה את השם למפלגת העבודה היהודית הקומוניסטית (פועלי ציון).<ref name="Bar1980"></ref><ref name="Gurevitz1980"></ref><ref></ref> במהלך הוועידה ה-12 של המפלגה נערכה במוסקבה במרץ 1926. המפלגה התנגדה למדיניות האזורית של ברית המועצות. בשל כך, המפלגה נאסרה לחלוטין והתפרקה בשנת 1928 כאשר מרבית חבריה הצטרפו למפלגה הקומוניסטית או פרשו מהמפלגה.

עד לשנת 1928, פעל ארגון נוער ציוני סוציאליסטי שהיה חלק מאגף הנוער של המפלגה.
== השתתפות בפוליטיקה האוקראינית ==
המפלגה יוצגה במועצה המרכזית של אוקראינה בשנת 1917 ובמועצת השרים הלאומיים של הרפובליקה הלאומית האוקראינית (הרשות המבצעת של הרפובליקה האוקראינית) היה אברהם ריבוצקי שכיהן כשר לענייני יהודים.<ref></ref> פעיל אחר היה סולומון גולדלמן, שהיה סגן שר המסחר, התעשייה והעבודה בממשלת הרפובליקה הלאומית האוקראינית (רשות מדינית שנוצרה על ידי האיחוד הלאומי האוקראיני ב-14 בנובמבר 1918).<ref></ref>
==אגף הנוער==
איגוד הנוער של העובדים הקומוניסטים היהודים (ביידיש: ייִדישן קאָמוניסטישן אַרבעטער - יוגנטי פאַרבאַנד יוגנט פועלי - ציון; ברוסית: EKSRM (Iugend Poalei Zion)), הידוע בשמו הקודם כ"איחוד הנוער העובד הסוציאליסטי היהודי" (ברוסית: Еврейский социалистический союз рабочей молодежи (Iugend Poaleĭ-Tsion, ESSRM (Iugend Poalei Zion))), היה ארגון נוער ציוני סוציאליסטי בברית המועצות. הארגון היה חלק מאגף הנוער של מפלגת העבודה הדמוקרטית היהודית חברתית (פועלי ציון).

בין התאריכים 4 ל-10 במרץ 1921 נערך כנס המצביעים הכלל רוסי של הארגון במוסקבה. ב-15 באוגוסט 1922 נערך במוסקבה הקונגרס הכלל רוסי ונמשך חמישה ימים.

הארגון פעל עד לשנת 1928.
== קישורים חיצוניים ==
* זיוה גלילי, [https://in.bgu.ac.il/bgi/iyunim/14/ziva.pdf מרחב הפעולה של הציונים ברוסיה הסובייטית בשנות העשרים], "עיונים בתקומת ישראל", כרך 14 (2004), עמודים 479-508
== הערות שוליים ==

קטגוריה:ציונות ברוסיה
קטגוריה:מפלגות יהודיות בפזורה היהודית
קטגוריה:מפלגות קומוניסטיות
קטגוריה:ציונות סוציאליסטית
קטגוריה:יהדות ברית המועצות
קטגוריה:ברית המועצות: ארגונים
קטגוריה:תנועות יהודיות
תשע נשמות (הוצאת ספרים)

תשע נשמות היא הוצאת ספרים עברית עצמאית שנוסדה בירושלים בשנת 2015 על ידי האדריכל, העורך והמסאי אוריאל קון.
== פעילות ==
ההוצאה מפרסמת ספרות מתורגמת, בדגש על ספרות דרום אמריקאית, וביחס להוצאות אחרות מתמקדת בסוגות הנובלה, הסיפור הקצר והמסה. ההוצאה מתאפיינת באוונגרדיות, חורגת בנוף הוצאות הספרים בישראל ומפרסמת גם בז'אנרים שאינם נפוצים בין ספרי ההוצאות הגדולות, בין השאר ספרות הומוריסטית, אוונגרד ואירוטיקה. לצד חיבורים ידועים פחות של סופרים קנוניים, מרבה ההוצאה לפרסם ספרות עכשווית מאירופה, מצפון אמריקה ומאמריקה הלטינית.

לדברי עורך ההוצאה, הקו הספרותי של ההוצאה מתאפיין ב"אקלקטיות ספרותית רדיקאלית"; על פי אתר ההוצאה, "״תשע נשמות״ מבקשת לצוד את הצורות האידיוסינקרטיות ביותר, החודרות ביותר, כאלה שנוגעות באותה מהות שהיא הכל, אך לא ניתן להגדירה... למצוא בכל יבשת, בכל ניב, בכל סגנון חיים וצורת קיום אפשרית יהלומים טקסטואליים. אל היהלומים הללו מבקשת ״תשע נשמות״ לחשוף את הקורא הישראלי, כדי לגוון את מזונו הרוחני ואת השיח ... בתבלינים מילוליים, רעיוניים, אידיאיים וצורניים שאינם חלק מהאטמוספירה הרוחנית השגרתית שלהם".

בין השאר פרסמה תשע נשמות ספרים מאת שטפן צווייג, אומברטו אקו, צ'ארלס דיקנס, יוזף רות, ולטר בנימין, הנרי ג'יימס, תומאס וולף, ג'ק לונדון, מרינה צבטייבה וסרחיו ביסיו. נכון לאוגוסט 2021 ראו אור במסגרת ההוצאה מעל 100 ספרים<ref></ref>.

מאז 2017 מקיימת ההוצאה שיתופי פעולה עם הוצאת הכורסא ומתחילת 2019 הן מפרסמות יחד את סדרת הספרים "חוצפנית", שהוגדרה על ידן כ"סדרת קלאסיקות מודרניות".

ב-2018 הוציאה לאור תשע נשמות את סדרת "פטיט" - סדרת נובלות קצרות בפורמט כיס, בהשראת ספריית תרמיל ההיסטורית<ref></ref>.

ב-2021 החלה ההוצאה להוציא לאור ספרי שירה, כשהראשון שבהם הוא שירים טחובים לילדים רטובים, מאת המשורר הישראלי רומן אייזנברג.

ב-2022 החלה ההוצאה להוציא לאור את סדרת ״קודה״, סדרת ספרי מקור.

מייסד ועורך ההוצאה, אוריאל קון, הוא אדריכל, מסאי ופעיל תרבות ירושלמי יליד ארגנטינה. לפני הקמת "תשע נשמות" ערך את הוצאת סמטאות וניהל יחד עם שירה חפר את הוצאת זיקית. עם מתרגמי ההוצאה נמנים יונתן פיין, סוניה ברשילון, יותם בנשלום, ארז וולק, אנמארי בארטפלד, מיכל שליו, יוסי טל, הראל קין ויהונתן דיין.

==קישורים חיצוניים==
* 

*אוריאל קון, [https://www.facebook.com/9livespress/posts/960681723978709/ על ספרי ההוצאה] - פוסט בדף הפייסבוק של ההוצאה, 15 בנובמבר 2015
* 
* 
* 

==הערות שוליים==

תשע נשמות
קטגוריה:ירושלים: חברות
קטגוריה:חתולים בתרבות
קטגוריה:ישראל: חברות שהוקמו ב-2015
אסמאעיל ולד בדה ולד א-שייח' סידיא

אסמאעיל ולד בדה ולד א-שייח' סידיא (בערבית: إسماعيل ولد بده ولد الشيخ سيديا; נולד ב-17 במרץ 1961) הוא פוליטיקאי מאוריטני המכהן כראש הממשלה ה-15 של מאוריטניה .

==ביוגרפיה==

סידיא נולד בבאוטלימיט ומחזיקה בתואר בהנדסה מאקול סנטרל פריז וכן סיים לימודים לתואר שני. עבד כמנהל מחלקת המחקר של חברת ETASCO ולאחר מכן עבר בעיריית באוטלימיט, עיר הולדתו.

בין השנים 2009 ל-2014 עמד סידיא בראש משרד השיכון, תכנון הערים והפיתוח האזורי של מאוריטניה. בתפקידו זה פעל סידיא בעיקר לפתרון בעיית הדיור במאוריטניה. וכן תפקד כנשיא הנמל החופשי נודיבו.

ב-3 באוגוסט 2019, מונה סידיא לראש ממשלת מאוריטניה, על ידי הנשיא מוחמד אולד גזורני , תפקיד שאליו התמודד סידיא בשם מחוז גורול .

במהלך שנת 2020 נשמעה ביקורת במדינה על תפקוד הממשלה, וכן נשמעו חשדות לשחיתות. דו"ח שהוכן על ידי ועדת חקירה פרלמנטרית, אושש חלק מהחשדות ובין החשודים היו כמה עוזרים בכירים ומקורבים של הנשיא לשעבר מוחמד אולד עבד אל עזיז. בין החשודים עלה גם שמו של ראש הממשלה איסמעיל ולד בדה ולד אל-שייח' סידיא והוא התפטר ב-6 אוגוסט 2020 (מבלי להודיע על סיבת התפטרותו). בבוקר של אותו יום (6 באוגוסט 2020), הטיל הנשיא מוחמד ולד ג'ז'ואני על מוחמד ולד בילאל את תפקיד ראש הממשלה<ref></ref> וכעבור שלושה ימים, ב-9 אוגוסט 2020, הוא הכריז על הקמת ממשלה חדשה, שבה נשארו רוב חברי הממשלה הקודמת והוחלפו רק שישה שרים מבין 23 שרי הממשלה.<ref></ref>

==קישורים חיצוניים==

* [http://www.rfi.fr/fr/afrique/20190804-mauritanie-ismael-cheikh-sidiya-premier-ministre-pas-nouveau Mauritanie: Ismael Cheikh Sidiya, un Premier ministre pas si nouveau], אתר rfi, 4 באוגוסט 2019 
* [https://www.jeuneafrique.com/812818/politique/mauritanie-ismail-ould-bedda-ould-cheikh-sidiya-nomme-premier-ministre/ Mauritanie : Ismaïl Ould Bedda Ould Cheikh Sidiya nommé Premier ministre], אתר jeuneafrique, 5 באוגוסט 2019 

== הערות שוליים ==

קטגוריה:ראשי ממשלת מאוריטניה
קטגוריה:שרי ממשלת מאוריטניה
קטגוריה:ילידי 1969
מוטו גוצי V50

מוטו גוצי V50 (באיטלקית: Moto Guzzi V50) הוא אופנוע מתוצרת יצרנית הרכב הדו-גלגלי Moto Guzzi אשר יוצר בין השנים 1977 – 1987 באיטליה.

הדגם הראשון של ה"מוטו גוצי V50" היה אופנוע שהשיג את המושגים הסגנוניים והמכניים האחרונים של "בית גוצי" (Moto Guzzi) על ידי מודרניזציה שלהם. ראשית כל, כפי שהשם מרמז, הסידור המסורתי של צילינדרים רוחביים V בפוזיציה של 90°.

מטרת העיצוב של הדגם הייתה ליצירת הרמוניה עם המסגרת וקווי הריבוע של מכל הדלק.

==ממאפייני "מוטו גוצי V50"==
* שלדה - מסגרת עריסה כפולה עם מנוע תומך.
* מנוע 2 V צילינדרים ("V-twin engine" ) בפוזיציה של 90°.
* מנוע קירור אוויר.
* קיבולת מכל דלק: 15–16.5 ליטר.
* משאבת הבלמים של בלם מלא שעם הדוושה הימנית שולט על דיסק קדמי ועל הדיסק האחורי (פטנט של היצרן).
* מאגר מערכת שמן - שקע רטוב ("Wet sump" ).
* דגם פעל בשרות הכוחות המזוינים של הולנד, בשרות נאט"ו.

===דגמים===
* "V50" - יוצר בין השנים 1977–1979.
* "V50 II" - יוצר בין השנים 1979–1981.
* "V50 III" - יוצר בין השנים 1981–1985.
* "V50 C" - יוצר בין השנים 1982–1985.
* "V50 Monza" - יוצר בין השנים 1980–1983.
* "V50 Monza II" - יוצר בין השנים 1984–1987.
* "V50 NATO" - יוצר בשנת 1979.
* "V50 NATO Marechaussee" - יוצר בשנת 1979.
* "V50 NATO Politie" - יוצר בשנת 1979.
* "V50 PA" - יוצר בשנת 1991.
* "V50 Sport" - יוצר בשנת 1979.
* "V50 TS" - יוצר בשנת 1981.

== תמונות ==
<gallery mode="packed" heights="150">
קובץ:Motoguzzi V50.JPG | "מוטו גוצי V50" בשרות צבא הולנד
קובץ: MotoGuzzi0797w.JPG | "מוטו גוצי V50"
קובץ:MotoGuzzi036.JPG | "מוטו גוצי V50", שנת 1980 בגרסה צבאית
קובץ:Moto Guzzi V 50 NATO.jpg | "מוטו גוצי V50"
</gallery>

==ראו גם==
* מוטו גוצי נורמלה
* מוטו גוצי אלצ'ה
* מוטו גוצי קונדור 500 

==קישורים חיצוניים==

* 

==הערות שוליים==

קטגוריה:כלי רכב שהושקו ב-1977
קטגוריה:כלי רכב איטלקיים
קטגוריה:כלי רכב דו-גלגליים
קטגוריה:אופנועים
קטגוריה:כלי רכב צבאיים
V50
יאן בפטיסט ואן הייל

יאן בפטיסט ואן הייל (באנגלית: Jan Baptist van Heil; בריסל, 1609 – 1685), היה צייר בארוק פלמי של דיוקנאות וציורים דתיים.<ref></ref>

== ביוגרפיה ==
מעט ידוע על חייו והכשרתו של יאן בפטיסט ואן הייל. הוא נולד בבריסל. אביו ליאו היה צייר ושניים מאחיו היו גם אמנים: ליאו היה אדריכל וצייר ודניאל היה צייר נוף.<ref></ref>

לא ידוע מי הכשיר את יאן בפטיסט, ככל הנראה אביו.<ref></ref>

האמן נפטר בבריסל בין 1685 ל־1705.

== יצירתו ==
[[דניאל ואן הייל ובנו יאן בפטיסט, אינפנטה איזבלה בגני ארמון קודנברג]]
רק מעט מיצירותיו של יאן בפטיסט ואן הייל ידועות. הוא ידוע בעיקר בזכות עבודתו כצייר דיוקנאות. הוא עיצב את דיוקנאותיהם של שלושת האחים ואן הייל שהופיעו בספר על אמני תור הזהב של הולנד, בהן נכתבו ביוגרפיות של אמנים. הספר חובר על ידי קורנליס דה בי שפורסם באנטוורפן בשנת 1662. הדיוקנאות נחקקו על ידי פרדריק בוטאטס הבן .

הוא צייר סצנות דתיות לכנסיות מקומיות. דוגמה לכך היא "הערצת המאגי" בכנסייה האוונגליסטית של סנט ג'ון טרוורן.<ref></ref>

יאן בפטיסט ואן הייל שיתף פעולה עם אחיו דניאל בציור "אינפנטה איזבלה בגני ארמון קודנברג" (בערך 1630). על פי ההערכה, יאן בפטיסט היה אחראי על ציור הדמויות בזמן שאחיו דניאל צייר את הנוף ואת הארמון. הבד מראה נוף עם ארמון מושלי דרום הולנד ליד בריסל. בחזית התמונה הולכת הדוכסית איזבלה, אלמנתו של הארכידוכס אלברכט בגני הארמון, לאחר שהצטרפה למסדר דתי לאחר מות בעלה.<ref></ref>

יאן בפטיסט ואן הייל הוזמן לספק עיצובים לתיאטרון הצרפתי הראשון שהוקם בבריסל בשנות ה-1670.

==קישורים חיצוניים==

== הערות שוליים ==

קטגוריה:ציירי תור הזהב של הולנד
קטגוריה:ציירים פלמים
קטגוריה:ילידי 1609
קטגוריה:נפטרים ב-1685
'74–'75

"" הוא סינגל מ-1993 מהאלבום Ring של הקונלס.

== הצלחת השיר ==
אף על פי שהשיר מעולם לא הצליח בארצות הברית או בקנדה, השיר הפך ללהיט גדול באירופה ב-1995, במיוחד בשוודיה ובנורווגיה, שם הוא הגיע למקום הראשון במצעדי פזמונים, כמו כן בבלגיה, צרפת ושווייץ, שם הגיע לביצועים הטובים ביותר ברחבי אירופה במצעדים השנתיים של 1995. בנוסף, זה היה הלהיט הראשון היחיד שלהם בבריטניה, שם הוא הגיע לשיא במקום ה-14, והוא זכה להצלחה אדירה בגרמניה, שם הגיע לשיא במקום ה-7 והצליח להישאר במצעד הפזמונים למשך 57 שבועות.<ref></ref>

== וידאו קליפ ==
את הקליפ ביים מארק פילינגטון . הוא צולם בבית הספר התיכון נדהאם ב. ברוגטון שבעיר ראלי שבמדינת קרוליינה הצפונית ב-1993. הקליפ מציג תמונות של כיתה ממחזור 1974–1975, תוך שילוב סרטונים של אותם אנשים כפי שהם נראו ב-1993. ב-14 בנובמבר 2015, לציון 40 שנה לכיתת 1974–1975, יצא סרטון מחודש של השיר המציג את חברי הכיתה כשהם נראים 22 שנה לאחר יציאת הסרטון המקורי.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!גרמניה (BVMI)
|זהב
|250,000
|-
!שוודיה (GLF)
|זהב
|25,000
|-
!הממלכה המאוחדת (BPI)
|כסף
|200,000
|}

== השפעה ==
פראן הילי מלהקת הרוק האלטרנטיבי הסקוטית טראוויס אמר שהוא כתב את הסינגל "Writing to Reach You" כששמע את השיר מתנגן לו ברדיו.<ref></ref>

== קישורים חיצוניים ==

== הערות שוליים ==

קטגוריה:שירי הקונלס
קטגוריה:שירים באנגלית
קטגוריה:וידאו קליפים שבוימו על ידי מארק פלינגטון
קטגוריה:שירים על נוסטלגיה
קטגוריה:בלדות משנות ה-1990
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
לזר קוגן

לזר יוסיפוביץ' קוגן (Ла́зарь Ио́сифович Ко́ган; 1889 - 3 במרץ 1939) היה איש הצ'קה והנ.ק.ו.ד. של ברית המועצות, רב-סרן בביטחון המדינה (1935), ראש מערכת הגולאג (1930–1932). סגן ראש הגולאג (1932–1936). נעצר בשנת 1938 ונורה בשנת 1939 במסגרת הטיהורים הגדולים.

== ביוגרפיה ==
אביו נולד בכפר ילובקה במחוז קרסנויארסק במשפחה יהודית, אביו סחר בפרוות, היה סוחר הגילדה הראשונה.<ref dir="ltr">[https://books.google.ru/books?id=EXgqDwAAQBAJ&pg=RA1-PA1845&lpg=RA1-PA1845&dq=коган+лазарь+иосифович+енисейской+губернии&source=bl&ots=mCZEcGYy7q&sig=4GspOBd887WmF1AXmA84RUW0FQ0&hl=ru&sa=X&ved=0ahUKEwj7vJGRndLXAhXBDZoKHQd6D0oQ6AEIQTAF#v=onepage&q=коган%20лазарь%20иосифович%20енисейской%20губернии&f=false Михаил Тумшис, Вадим Золотарёв. Евреи в НКВД СССР. 1936—1938 гг. Опыт биографического словаря.]</ref>

לזר היה משתתף פעיל בתנועה המהפכנית, האנרכו-קומוניסטית. בשנת 1908, בית המשפט המחוזי הצבאי בקייב דן אותו למוות בשל חלקו בשוד מזוין, בהמשך הומר עונשו למאסר עולם, ביליזבטגרד ובחרסון. חבר המפלגה הבולשביקית מאז יולי 1918 ושירת בצבא האדום כקומיסר גדוד, מפקד בית הספר של המפלגה.

בשנת 1920 - מונה לראש האוגדה המיוחדת של הארמייה התשיעית, ראש האגף המיוחד של הצ'קה באזור טרסק ואז נשלח לצפון הקווקז - לכהן כראש הצ'קה בנובורוסייסק, מאז שנת 1923 - שימש כסגן ראש הצ'קה בדגסטאן.

מאז 1926 - היה עוזר לראש המינהל הראשי של משמר הגבול של אוגפא"ו. בשנת 1930 - עוזר לראש המשטרה החשאית.

בשנים 1930–1932 הוא היה ראש הגולאג, משנת 1932 היה סגן ראש ה-גולאג, ראש פרויקט בניית תעלת הים הלבן, ועד אוגוסט 1936 היה ראש הבנייה של תעלת מוסקבה-וולגה.

בשנים 1936–1937 - שימש כסגן הקומיסר העממי על ענף היערות של ברית המועצות.

ב-4 באוגוסט 1933 הוענק לו מסדר לנין על השתתפותו הפעילה בהנהגת בניית התעלה בים הלבן,<ref dir="ltr">[http://nkvd.memo.ru/index.php/Документ:Постановление_ЦИК_СССР_от_04.08.1933/Текст Постановление ЦИК СССР от 04.08.1933]</ref> קיבל את עיטור הדגל האדום. היה חבר הוועד המנהל המרכזי של ברית המועצות בשנים 1935–1937.

הוא נעצר ב-31 בינואר 1938 במסגרת הטיהורים הגדולים. ב-3 במרץ 1939 נורה בעקבות פסק הדין של הקולגיום הצבאי של בית המשפט העליון של ברית המועצות. שמו טוהר בשנת 1956, במסגרת תהליך הדה-סטליניזציה.

סולז'ניצין תיאר אותו כאחד מ"עוזרי סטלין ויגודה, ראש המשגיחים בבלומור" האחראי למותם של עשרות אלפי בני אדם.<ref>ארכיפלג גולאג — ([https://books.google.ru/books?hl=ru&id=VpIGAQAAIAAJ&dq=searchwithinvolume&q=Лазарь+Коган_ изд. 1978]; [https://books.google.ru/books?hl=ru&id=I1RgAAAAMAAJ&dq=searchwithinvolume&q=Лазарь+Коган_ изд. 1991])</ref>

== קישורים חיצוניים ==

* [http://protivpytok.org/sssr/antigeroi-karatelnyx-organov-sssr/kogan-l-i לזר I. קוגן (1889-1939)] / אנטי גיבורי במערכות הענישה בברית המועצות / אתר "פעילי זכויות אדם נגד עינויים"
* [http://www.hrono.ru/biograf/bio_k/kogan_li.html קוגן לזר יוסיפוביץ'] // אתר "כרונוס"
==הערות שוליים ==

קטגוריה:מקבלי עיטור לנין
קטגוריה:מהפכנים יהודים רוסים
קטגוריה:מקבלי עיטור הדגל האדום
קטגוריה:קורבנות הטיהורים הגדולים
קטגוריה:יהודים שהוצאו להורג ברוסיה ובברית המועצות
קטגוריה:סובייטים שנולדו ב-1889
קטגוריה:סובייטים שנפטרו ב-1939
קונטסה 1300 ספרינט

קונטסה 1300 ספרינט (ביפנית: 日野コンテッサ1300スプリント, באנגלית: Contessa 1300 Sprint, קרויה גם: Hino Contessa 1300 Sprint) היא מכונית ספורט בתצורת קופה מתוצרת יצרנית הרכב הינו מוטורס היפנית אשר יוצרה בשנת 1966 ביפן.

=="קונטסה 1300 ספרינט"==

* 2 דלתות.
* מספר נוסעים: 2+2.
* מנוע אחורי בפוזיציה אורכית.
* סוג הנעה: הנעה אחורית.
* מנוע בנזין.
* מנוע קירור מים.
* 2 מאיידים מתוצרת "Weber" מסוג "Weber 40 DCD E".
* קיבולת מכל דלק - 45 ליטר.
* מקדם גרר - 0.4.
* יחס כוח / משקל - 94.23 כ"ס ל-1,000 ק"ג.
* תאוצה בין 0–100 קמ"ש היא 13.1 שניות.

==ראו גם==
* הינו מוטורס
* קונטסה 900
* קונטסה 900 ספרינט
* קונטסה 1300

==קישורים חיצוניים==
* 

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1964
קונטסה 1300 ספרינט
קטגוריה:כלי רכב יפניים
קטגוריה:מכוניות מנוע אחורי
ישראל פלינר

ישראל ישראלייביץ' פלינר (ברוסית: Изра́иль Изра́илевич Пли́нер; 1896 – 23 בפברואר 1939) היה אישיות בגופי הביטחון הממלכתיים של ברית המועצות, ראש הגולאג (1937–1938).

== ביוגרפיה ==
הוא נולד בכפר פסטוי, מחוז וילנה במשפחה של פקיד יהודי. לאחר שסיים את לימודיו בבית הספר. הוא עבד במבשלה, כפקח רכבת, ולאחר מכן בשדה. בשנת 1919 התגייס לצבא האדום, בשנת 1922 - הצטרף למפלגה הקומוניסטית. מאז שנת 1922, שקד בפעילות מפלגתית וכלכלית. בשנת 1924 סיים את לימודיו באקדמיה הכלכלית הצבאית של הצבא האדום.

בשנת 1926 מונה לראש מחלקת האספקה של המשטרה החשאית, ואז הפך לעוזרו של ראש המשרד המוסקבאי של אוגפא"ו. מאז 1933 - עוזר בכיר, מאז 1935 - סגן ראש הגולאג. באוקטובר 1936, מונה לראש מחלקת היישוב מחדש של הנ.ק.ו.ד. של ברית המועצות.

מאז אפריל 1937 - שימש כיו"ר ועדת ההסמכה של גולאג. מאז 21 באוגוסט 1937 שימש כראש הגולאג. עם כניסתו לתפקיד הציב את מטרתו העיקרית לזהות את היסוד המהפכני במערכת המחנות.

הוא היה אחד המקורבים העיקריים של ניקולאי יז'וב ומארגני הטרור ההמוני. הוא הוביל את גירוש הקוריאנים במזרח הרחוק בשנת 1937.

לראש מועצת מחנות הריכוז הקומוניסטיים של הגולאג מונה ב-16 באוגוסט 1937, חמישה ימים לאחר תחילת המבצע הפולני של הנ.ק.ו.ד. (1937-1938) .

על פי מסמכי שירותי הביטחון, בשנת 1937 הורשעו 139,835 פולנים, אזרחי ברית המועצות. מתוך המספר הזה נהרגו 111,091 פולנים, ו-28,744 פולנים נשלחו למחנות הריכוז של הגולאג.

לאחר שמונה למשנה לראש הנקוו"ד לברנטי בריה, החלו הטיהורים.

ב-14 בנובמבר 1938, פוטר, בשל היותו תומך של יז'וב ונעצר.

הוא נשפט על ידי בית המשפט העליון של ברית המועצות ב-22 בפברואר 1939 בסעיף 1–58 "ב" לחוק הפלילי ("בגידה מצד אנשי צבא") וב-23 בפברואר 1939 נורה למוות בגיא ההריגה בקומונרקה.

== קישורים חיצוניים ==
* [http://www.hrono.ru/biograf/pliner.html ביוגרפיה של פלינר]

קטגוריה:מקבלי עיטור לנין
קטגוריה:אנשי ק.ג.ב.
קטגוריה:דפים עם תרגומים שלא נסקרו
קטגוריה:גולאג
קטגוריה:סובייטים שנולדו ב-1896
קטגוריה:סובייטים שנפטרו ב-1939
קונטסה 900 ספרינט

הינו קונטסה 900 ספרינט
קונטסה 900 ספרינט (ביפנית: 日野コンテッサ900スプリント, באנגלית: Contessa 900 Sprint, קרויה גם: Hino Contessa 900 Sprint) היא מכונית ספורט בתצורת קופה מתוצרת יצרנית הרכב הינו מוטורס היפנית אשר יוצרה בשנת 1962 ביפן.

דגם "קונטסה 900 ספרינט" נבנה על בסיס דגם קונטסה 900.

==ממאפייני "קונטסה 900 ספרינט"==

* דגם "קונטסה 900 ספרינט" הוצג לראשונה בתערוכת המכוניות בטוקיו ("Tokyo Motor Show" ) (תערוכת המכוניות העשירית) שנערכה בין 25 באוקטובר 1962 ל-7 בנובמבר 1962 בטוקיו, בסוף 1982 הוצג הדגם בסלון המכוניות בטורינו ("Turin Auto Show" ) בטורינו. איטליה. בשנת 1963 הוצג הדגם בתערוכת הרכב הבינלאומית של ניו יורק.
* 2 דלתות פסטבק (fastback).
* מספר נוסעים: 2+2.
* מנוע אחורי מתוצרת "היינו" בפוזיציה אורכית.
* סוג הנעה: הנעה אחורית.
* מנוע בנזין.
* מנוע קירור מים.
* תמסורת ידנית - 4 מהירויות.
* מאייד מתוצרת "Weber" מסוג "Weber DCO".
* מבנה הפגוש האחורי, הסורגים האחוריים והפנסים האחוריים הועבר לדגם קונטסה 1300 שיוצרה משנת 1964 והיה כמעט זהה.
* תאוצה בין 0–100 קמ"ש היא 19.8 שניות.
* כדי שלא יהיו ספקות לגבי מקור עיצוב הדגם שעוצב על ידי מעצב המכוניות האיטלקי "Giovanni Michelotti" , על לוחיות הזיהוי בתחתית פתחי הדלת נחרט "הינו-מיכלוטי" (Hino-Michelotti).

==ראו גם==
* הינו מוטורס
* קונטסה 900
* קונטסה 1300 ספרינט
* קונטסה 1300

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1962
קונטסה 900 ספרינט
קטגוריה:כלי רכב יפניים
קטגוריה:מכוניות מנוע אחורי
מיכאיל חולודקוב

מיכאיל ניקולאייביץ' חולודקוב (ברוסית: Михаи́л Никола́евич Холодко́в; 14 בדצמבר 1904, עמ' זטווורנוי, מחוז ריאזאן – 3 ביולי 1980) היה מדינאי סובייטי, סגן שר הפנים של ברית המועצות, ראש הגולאג, המינהל הראשי למחנות עבודה לתיקון והמנהל הראשי למתקני מאסר במשרד הפנים של ברית המועצות.

== ביוגרפיה ==
יליד הכפר זטבורנויה, פלך ריאזן. הצטרף למפלגה הבולשביקית בשנת 1932.
* 1938–1941 – לימודים בבית האקדמיה התעשייתית ע"ש לזר קגנוביץ'.<ref>[http://www.xliby.ru/istorija/lubjanka_vchk_ogpu_kvd_nkgb_mgb_mvd_kgb_1917_1960_spravochnik/p7.php Холодков Михаил Николаевич / Биографический указатель наркомов (министров) внутренних дел и их заместителей (1934—1960 гг.) // Сайт Xliby.ru]</ref>
* 1941–1946 – שירות בצבא האדום.
* 1946–1951 – עבודה במפעל מספר 43.
* 1951–1956 – המזכיר הראשון של הוועדה המחוזית אוקטיברסקי של המפלגה הקומוניסטית במוסקבה.
* 1952 – נבחר כציר לקונגרס XIX של המפלגה.<ref></ref>
* 1956 – נבחר כציר לקונגרס XX.<ref></ref>
* מ-28 באפריל 1956<ref>Постановление СМ СССР № 563 от 28 апреля 1956 г.</ref> עד 7 באוגוסט 1959<ref>Постановление СМ СССР № 911 от 7 августа 1959 г.</ref> – סגן שר הפנים של ברית המועצות.
* מ־6 במאי 1958<ref>Приказ МВД СССР № 516 от 6 мая 1958 г.</ref> עד 31 במרץ 1960<ref>Приказ МВД СССР № 93 от 4 апреля 1960 г. </ref> – ראש הגולאג ומינהל מתקני המאסר של משרד הפנים ברית המועצות.

ב-22 ביוני 1960, שוחרר לפנסיה.

מת בגיל 75 בשנת 1980.

== קישורים חיצוניים ==
* [http://www.alexanderyakovlev.org/almanah/almanah-dict-bio/1009322/20 חולודקוב מיכאיל ניקולאביץ' / ארכיון אלכסנדר יאקובלב, מילון ביוגרפי // אתר Alexanderyakovlev.org]

==הערות שוליים ==

קטגוריה:מקבלי עיטור הכוכב האדום
קטגוריה:גולאג
קטגוריה:פוליטיקאים סובייטים
קטגוריה:סובייטים שנולדו ב-1904
קטגוריה:סובייטים שנפטרו ב-1980
גלב פילארטוב

גלב וסילייביץ' פילארטוב (1901, מחוז פרם – 1979, מוסקבה) היה מדינאי סובייטי, ראש הגולאג של הנ.ק.ו.ד. של ברית המועצות (1938–1939).

== ביוגרפיה ==
נולד במחוז פרם.

בשנת 1917 התגייס לצבא האדום, השתתף במלחמת האזרחים. בשנת 1922 הצטרף למפלגה הקומוניסטית. הוא עבד כמהנדס רכבת.

משנת 1925 שימש כמזכיר ועדת המפלגה במפעל קרבאש. מאז שנת 1927, סגן מנהל המפעל המכני בנוויאנסק ובשנת 1929 היה למנכ"ל, ומאז 1931 סגן ראש איגוד "תעשיית הפיצוץ" לייצור חומרים נפיצים. מאז 1937, מנהל מפעל איזוליטור במוסקבה. בוגר האקדמיה התעשייתית על שם ל. מ. קגנוביץ'

מאז ינואר 1938, סגן שר הפנים, ומחודש ספטמבר 1938 המפקח העממי על התעשייה ברוסיה הסובייטית.

מ-4 באוקטובר 1938 עד 17 בפברואר 1939, סגן המשנה לשר הפנים של ברית המועצות. מ-16 בנובמבר 1938 עד 18 בפברואר 1939, שימש כראש מערך הגולאג של ברית המועצות.

בשנים 1939–1942 שימש כמנהל מכון כלי המכונות במוסקבה. בשנת 1943 גורש מהמפלגה.

הוא נקבר בבית הקברות נובודביצ'י.<ref>תיתכן טעות בתאריך המוות ובמקום הקבורה, מאחר שקבורה שם אישיות בשם מלא עם תאריך לידה שונה.</ref>

== לקריאה נוספת ==
* Петров Н. В., Скоркин К. В. Кто руководил НКВД 1934—1941, Москва, 1999 - 

== קישורים חיצוניים ==
* [https://web.archive.org/web/20160304080050/http://www.knowbysight.info/FFF/13225.asp ספר על תולדות המפלגה הקומוניסטית וברית המועצות 1898-1991]

== הערות שוליים ==

קטגוריה:אישים הקבורים בבית העלמין נובודוויצ'יה
קטגוריה:אנשי ק.ג.ב.
קטגוריה:אנשי הצבא האדום במלחמת האזרחים ברוסיה
קטגוריה:גולאג
קטגוריה:סובייטים שנולדו ב-1901
קטגוריה:סובייטים שנפטרו ב-1979
מחלות זיהומיות (התמחות רפואית)

מומחיות למחלות זיהומיות (מוכרת באנגלית כ־infectology), היא התמחות רפואית, להתמודדות עם אבחון, בקרה וטיפול בזיהומים. רופא מומחה למחלות זיהומיות מתעסק במתן ייעוץ לאנשי הצוות הרפואי באבחון ובטיפול למגוון מחלות זיהומיות , במסגרת בית חולים עשוי המומחה להתעסק בעיקר במחלות הנובעות מזיהום נוזוקומי ומתן ייעוץ לצוות הרפואי בהתמודדות מולן. רופא מומחה למחלות זיהומיות מכונה גם זיהומולוג או זִהוּמַאי.

==בישראל==
לצורך התמחות במחלות זיהומיות בישראל, נדרשת התמחות קודמת ברפואה פנימית או ברפואת ילדים. החל משנת 1999 ניתנת אפשרות גם למומחים ברפואת משפחה להתמחות במחלות זיהומיות.

==קישורים חיצוניים==

==הערות שוליים==

קטגוריה:מחלות זיהומיות וטפיליות